Universis presentes litteras inspecturis, nos Stephanus, dictus li Surraz, Perroneta et Maingeneta, dicti Stephani filie, notum facimus quod nos pro evidenti et urgenti necessitate nostra vendimus et in hereditatem perpetuam quittamus penitus et precise reverendo patri ac domino Girardo, Dei gratia Eduensi episcopo suisque successoribus qui pro tempore fuerunt episcopi Eduenses, nemus nostrum de Prepannot, situm inter nemus Petri dicti Gilebert ex una parte, et nemus Lamberti dicti le Surrat ex altera, pro quatuor libris et decem solidis Viennensium, et pro duobus sextariis siliginis ad mensuram Sedeloci, de quibus recepimus et habuimus integrum pagamentum. Quare nos predicti Stephanus, Perroneta et maingeneta promittimus per juramenta nostra, etc. In cujus rei testimonium et munimen, sigillum curie venerabilis viri domini Guillermi de Gysseio, archidiaconi Avalonensis in ecclesia Eduensi, presentibus litteris rogavimus et obtinuimus apponi. Actum anno Domini Mº CCº septuagesimo quarto, mense marcio.